ID-DEĊIŻJONI TAL-KUNSILL 2004/191/PESK
tat-18 ta' Ottubru 2004
dwar il-konklużjoni ta' ftehim bejn l-Unjoni Ewropea u r-Repubblika ta' l-Iżlanda, ir-Renju tan-Norveġja u Rumanija li jistabbilixxu qafas għall-parteċipazzjoni tar-Repubblika ta' l-Iżlanda, tar-Renju tan-Norveġja u tar-Rumanija fl-operazzjoni ta' l-Unjoni Ewropea għall-immaniġġjar ta' kriżi
IL-KUNSILL TA' L-UNJONI EWROPEA,
Wara li kkunsidra t-Trattat dwar l-Unjoni Ewropea, u b'mod partikolari l-Artikoli 24 tiegħu,
Wara li kkunsidra r-rakkomandazzjoni mill-Presidenza,
Billi:
(1)
Il-kondizzjonijiet dwar il-parteċipazzjoni ta' stati terzi f'operazzjoni ta' l-UE għall-immaniġġjar ta' kriżi għandhom jiġu stabbiliti fi Ftehim li jistabbilixxi qafas għal tali parteċipazzjoni possibli fil-ġejjieni, iktar milli wieħed jiddefenixxi dawn il-kondizzjonijiet fuq bażi ta' każ b'każ għal kull operazzjoni konċernata.
(2)
Wara l-awtorizzazzjoni mill-Kunsill fit-23 ta' Frar 2004, il-Presidenza, megħjuna mis-Segretarju-Ġenerali/Rappreżentant Għoli, innegozjat Ftehim bejn l-Unjoni Ewropea u r-Repubblika ta' l-Iżlanda, ir-Renju tan-Norveġja u r-Rumanija li jistabbilixxu qafas għall-parteċipazzjoni tar-Repubblika ta' l-Iżlanda, tar-Renju tan-Norveġja u tar-Rumanija fl-operazzjoni ta' l-Unjoni Ewropea għall-immaniġġjar ta' kriżi.
(3)
Il-Ftehim għandhom jiġu approvati,
IDDEĊIEDA KIF ĠEJ:
Artikolu 1
Il-Ftehim bejn l-Unjoni Ewropea u r-Repubblika ta' l-Iżlanda, ir-Renju tan-Norveġja u r-Rumanija li jistabbilixxu qafas għall-parteċipazzjoni tar-Repubblika ta' l-Iżlanda, tar-Renju tan-Norveġja u tar-Rumanija fl-operazzjoni ta' l-Unjoni Ewropea għall-immaniġġjar ta' kriżi huma hawnhekk approvati f'isem l-Unjoni Ewropea.
It-test tal-Ftehim huma mehmuża ma' din id-Deċiżjoni.
Artikolu 2
Il-President tal-Kunsill huwa b'dan awtorizzat jinnomina l-persuna/persuni li għandhom is-setgħa li jiffirmaw il-Ftehim sabiex tintrabat l-Unjoni Ewropea.
Artikolu 3
Din id-Deċiżjoni għandha tibda sseħħ fil-jum ta' l-adozzjoni tagħha.
Artikolu 4
Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.
Magħmula fi Brussell, 18 ottubru 2004